 391. பெரியா ரரியன பெரியன செய்பவர்;  பெரியவர் என்பவர் செய்வதற்கு அரிய, மிக உயர்ந்த செயல்களைச் செய்பவர்;  392. பொறியா ளுளத்தை யறிவா லாள்பவர்;  மேலும் ஐம்புலன்களின் கட்டுப்பாட்டில் உள்ள மனத்தைத் தமது அறிவின் கட்டுப்பாட்டில் வைத்திருப்பவர்;  393. இகபர வியலெலா மெண்ணிநன் கறிந்தவர்;  மேலும் இவ்வுலகத்தின் இயல்பினைப் பற்றியும் இறைவனைப்பற்றியும் நன்கு அறிந்து இருப்பவர்;  394.நல்லின வியலெலா நண்ணி நிற்பவர்;  மேலும் நல்லினப் பண்புகளை எல்லாம் பெற்றிருப்பவர்;